text: Krisecenter bliver til hundepension
  12 april 2010 kl. 14.43
  Benjamin og Berit Kristensen gik i 2007 i gang med at lave et krisecenter for misrøgtede hunde, og nu har de udvidet centret med en hundepension.
  Blandt de første beboere i det nye center er en tæve, som fik fem hvalpe en uge efter, at ejeren afleverede den. De er nu fire uger gamle.
  Benjamin og Berit Kristensen har valgt at udvide krisecentret med en hundepension for at få det hele til at løbe rundt økonomisk.
  
  Bliver aflivet
  De er i fuld gang med at gøre boksene til hundene klar i en restaureret stald.
  - Alt for mange anskaffer sig en lille sød hundehvalp og fortryder, når den vokser sig fire gange så stor, kommer i lømmelalderen og gnaver i alt muligt, siger Benjamin Kristensen.
  Masser af raske hunde bliver aflivet, fordi ejerne ikke kan klare dem.
  - Det kan jeg bare ikke se på, understreger Benjamin Kristensen.
  Krisecentrets hjemmeside
  